《偈四首 其三》
宋代·释法恭

见得彻，用时亲，相逢尽是个中人。望空雨宝休誇富，无地容锥未是贫。

踏著秤磓硬似铁，八两元来是半斤。

作者简介：释法恭（一一○二～一一八一），号石窗叟，俗姓林，明州奉化（今属浙江）人。幼于栖真禅院祝发，师事则韶，徽宗宣和七年（一一二五）受具戒。历住光孝、能仁、报恩、雪窦、瑞岩诸寺。孝宗淳熙八年卒，年八十。为青原下十四世，天童宏智正觉禅师法嗣。事见《攻愧集》卷一一○《瑞岩石窗禅师塔铭》，《嘉泰普灯录》卷一三、《五灯会元》卷一四、《补续高僧传》卷九有传。今录诗五首。